රාජ්‍ය සේවා කොමිෂන් සභාව

ශ්‍රී ලංකා කෘෂිකාර්මික සේවයේ **I** ශ්‍රේණියේ අධ්‍යක්ෂ, දිස්ත්‍රික් කෘෂිකර්ම අධ්‍යක්ෂ, ප්‍රධාන කෘෂි විද්‍යාඥ, ප්‍රධාන කෘෂි විශේෂඥ හා අතිරේක අධ්‍යක්ෂ තනතුරු සඳහා අයදුම්පත් කැඳවීම

අංක 1971/17 හා 2016.06.15, අංක 2032/33 හා 2017.08.17, අංක 2165/14 හා 2020.03.03 දිනැති ශ්‍රී ලංකා ප්‍රජාතාන්ත්‍රික සමාජවාදී ජනරජයේ අති විශේෂ ගැසට් පත්‍රයන්ගෙන් සංශෝධිත අංක 1880/26 හා 2014.09.19 දිනැති ශ්‍රී ලංකා කෘෂිකාර්මික සේවා ව්‍යවස්ථා සංග්‍රහයේ 11.2 උප ඡේදයේ විධිවිධාන අනුව, පුරප්පාඩුව ඇති ශ්‍රී ලංකා කෘෂිකාර්මික සේවයේ I ශ්‍රේණියේ අධ්‍යක්ෂ, දිස්ත්‍රික් කෘෂිකර්ම අධ්‍යක්ෂ, ප්‍රධාන කෘෂි විද්‍යාඥ, ප්‍රධාන කෘෂි විශේෂඥ හා අතිරේක අධ්‍යක්ෂ තනතුරු සඳහා මෙයින් අයදුම්පත් කැඳවනු ලැබේ.

02. තෝරාගැනීමේ ක්‍රමය

2.1 ශ්‍රී ලංකා කෘෂිකාර්මික සේවයේ I ශ්‍රේණියේ නිලධාරීන්ගෙන් අයදුම්පත් කැඳවා , ව්‍යුහගත සම්මුඛ පරීක්ෂණයක දී අනුමත ලකුණු පරිපාටියක් අනුව සියළු අයදුම්කරුවන් වෙත ලකුණු පිරිනමා ලබා ගන්නා ලකුණුවල කුසලතා අනුපිළිවෙල මත තෝරා ගැනීම සිදු කරනු ලැබේ.

2.2 අංක 1880/26 හා 2014.09.19 දිනැති අති විශේෂ ගැසට් පත්‍රයේ පළ කරන ලද හා අංක 1971/17 හා 2016.06.15, අංක 2165/14 හා 2020.03.03 දිනැති අති විශේෂ ගැසට් පත්‍රයන්ගෙන් සංශෝධිත ශ්‍රී ලංකා කෘෂිකාර්මික සේවා ව්‍යවස්ථාවේ සඳහන් විධිවිධාන අනුව අධ්‍යක්ෂ, දිස්ත්‍රික් කෘෂිකර්ම අධ්‍යක්ෂ, ප්‍රධාන කෘෂි විද්‍යාඥ , ප්‍රධාන කෘෂි විශේෂඥ හා අතිරේක අධ්‍යක්ෂ තනතුරු සඳහා අයදුම් කිරීමේ අවම සුදුසුකම් පහත සඳහන් කර ඇත.

**අධ්‍යක්ෂ, දිස්ත්‍රික් කෘෂිකර්ම අධ්‍යක්ෂ හා අතිරේක අධ්‍යක්ෂ තනතුරු :-**

* ශ්‍රී ලංකා කෘෂිකාර්මික සේවයේ I ශ්‍රේණියේ (I පන්තියේ) නිලධාරියෙකු වීම
* ශ්‍රී ලංකා කෘෂිකාර්මික සේවා ව්‍යවස්ථා සංග්‍රහයේ පළමු උපලේඛණයට අනුව අයදුම්කරනු ලබන තනතුරට අදාල ධාරාවේ නිලධාරියෙකු වීම

**ප්‍රධාන කෘෂි විද්‍යාඥ තනතුර :-**

* ශ්‍රී ලංකා කෘෂිකාර්මික සේවයේ I ශ්‍රේණියේ (I පන්තියේ) නිලධාරියෙකු වීම
* කෘෂි පර්යේෂණ ධාරාවට අයත් නිලධාරියෙකු වීම

**ප්‍රධාන කෘෂි විශේෂඥ තනතුර :-**

* ශ්‍රී ලංකා කෘෂිකාර්මික සේවයේ I ශ්‍රේණියේ (I පන්තියේ) නිලධාරියෙකු වීම
* කෘෂි සංවර්ධන ධාරාවට අයත් නිලධාරියෙකු වීම

03. අයදුම්පත් කැඳවනු ලබන තනතුර, තනතුර අයත් ධාරාව හා පවතින මුළු පුරප්පාඩු සංඛ්‍යාව පිළිබඳ විස්තර පහත සඳහන් කර ඇත.

|  |  |  |  |  |  |
| --- | --- | --- | --- | --- | --- |
| **අංකය** | **තනතුරු කාණ්ඩය** | **තනතුරු කාණ්ඩයට අයත් මුළු පුරප්පාඩු සංඛ්‍යාව** | **අනු අංකය** | **පුරප්පාඩුව පවතින තනතුර (තනතුරු නාමය)** | **පුරප්පාඩුව පවතින තනතුර අයත් ධාරාව** |
| 1 | අධ්‍යක්ෂ  (කෘෂිකර්ම දෙපාර්තමේන්තුව) | 7 | 1.1 | අධ්‍යක්ෂ (වී පර්යේෂණ හා සංවර්ධන) | කෘෂි පර්යේෂණ |
| 1.2 | අධ්‍යක්ෂ (ක්ෂේත්‍ර භෝග පර්යේෂණ හා සංවර්ධන) |
| 1.3 | අධ්‍යක්ෂ (පලතුරු භෝග පර්යේෂණ හා සංවර්ධන) |
| 1.4 | අධ්‍යක්ෂ (උද්‍යාන භෝග පර්යේෂණ හා සංවර්ධන) |
| 1.5 | අධ්‍යක්ෂ (තොරතුරු හා සංනිවේදන) | කෘෂි සංවර්ධන |
| 1.6 | අධ්‍යක්ෂ (ව්‍යාප්ති හා පුහුණු) |
| 1.7 | අධ්‍යක්ෂ (බීජ සහතික කිරීම හා පැලෑටි සංරක්ෂණ) | කෘෂි සංවර්ධන  හෝ කෘෂි පර්යේෂණ |
| 2 | අධ්‍යක්ෂ  (කෘෂිකර්ම අමාත්‍යාංශය) | 2 | 2.1 | අධ්‍යක්ෂ (කෘෂි හා ගොවිජන සේවා සංවර්ධන) | කෘෂි සංවර්ධන  හෝ කෘෂි පර්යේෂණ  හෝ කෘෂි ආර්ථික විද්‍යා |
| 2.2 | අධ්‍යක්ෂ (හවුල් කාරකත්ව හා සබඳතා) |
| 3 | දිස්ත්‍රික් කෘෂිකර්ම අධ්‍යක්ෂ | 12 | 3.1 | දිස්ත්‍රික් කෘෂිකර්ම අධ්‍යක්ෂ (නුවරඑළිය) | කෘෂි සංවර්ධන  හෝ කෘෂි පර්යේෂණ  හෝ කෘෂි ආර්ථික විද්‍යා |
| 3.2 | දිස්ත්‍රික් කෘෂිකර්ම අධ්‍යක්ෂ (මාතලේ) |
| 3.3 | දිස්ත්‍රික් කෘෂිකර්ම අධ්‍යක්ෂ (රත්නපුරය) |
| 3.4 | දිස්ත්‍රික් කෘෂිකර්ම අධ්‍යක්ෂ (කෑගල්ල) |
| 3.5 | දිස්ත්‍රික් කෘෂිකර්ම අධ්‍යක්ෂ (පොලොන්නරුව) |
| 3.6 | දිස්ත්‍රික් කෘෂිකර්ම අධ්‍යක්ෂ  (හම්බන්තොට) |
| 3.7 | දිස්ත්‍රික් කෘෂිකර්ම අධ්‍යක්ෂ (බදුල්ල) |
| 3.8 | දිස්ත්‍රික් කෘෂිකර්ම අධ්‍යක්ෂ  (මොණරාගල) |
| 3.9 | දිස්ත්‍රික් කෘෂිකර්ම අධ්‍යක්ෂ (කුරුණෑගල) |
| 3.10 | දිස්ත්‍රික් කෘෂිකර්ම අධ්‍යක්ෂ (පුත්තලම) |
| 3.11 | දිස්ත්‍රික් කෘෂිකර්ම අධ්‍යක්ෂ (මන්නාරම) |
| 3.12 | දිස්ත්‍රික් කෘෂිකර්ම අධ්‍යක්ෂ  (ත්‍රිකුණාමලය) |
| 4 | ප්‍රධාන කෘෂි විද්‍යාඥ | 16 | 4.1 | ප්‍රධාන කෘෂි විද්‍යාඥ (වල් පැලෑටි විද්‍යා - වී) | කෘෂි පර්යේෂණ |
| 4.2 | ප්‍රධාන කෘෂි විද්‍යාඥ (වල් පැලෑටි විද්‍යා - වෙනත් භෝග ) |
| 4.3 | ප්‍රධාන කෘෂි විද්‍යාඥ (ශෂ්‍ය විද්‍යා -පලතුරු භෝග) |
| 4.4 | ප්‍රධාන කෘෂි විද්‍යාඥ (ශෂ්‍ය විද්‍යා - වී) |
| 4.5 | ප්‍රධාන කෘෂි විද්‍යාඥ (ස්වාභාවික සම්පත් කළමනාකරණය) |
| 4.6 | ප්‍රධාන කෘෂි විද්‍යාඥ (ජල කළමනාකරණය හා පාංශු සංරක්ෂණය) |
| 4.7 | ප්‍රධාන කෘෂි විද්‍යාඥ (පාංශු විද්‍යා - එළවඵ, මල් හා අල භෝග) |
| 4.8 | ප්‍රධාන කෘෂි විද්‍යාඥ (පැලෑටි ජාන සම්පත්) |
| 4.9 | ප්‍රධාන කෘෂි විද්‍යාඥ (ශාඛ අභිජනනය - එළවඵ, මල් හා අල භෝග) |
| 4.10 | ප්‍රධාන කෘෂි විද්‍යාඥ (ශාඛ ව්‍යාධි විද්‍යා - පලතුරු භෝග) |
| 4.11 | ප්‍රධාන කෘෂි විද්‍යාඥ (ශාඛ ව්‍යාධි විද්‍යා -ක්ෂේත්‍ර භෝග) |
| 4.12 | ප්‍රධාන කෘෂි විද්‍යාඥ (ශාඛ ව්‍යාධි විද්‍යා -වී) |
| 4.13 | ප්‍රධාන කෘෂි විද්‍යාඥ (ශාඛ ව්‍යාධි විද්‍යා - මාෂ හා තෙල් භෝග) |
| 4.14 | ප්‍රධාන කෘෂි විද්‍යාඥ (කීට විද්‍යා - මාෂ හා තෙල් භෝග) |
| 4.15 | ප්‍රධාන කෘෂි විද්‍යාඥ (ජෛව මිතිය) |
| 4.16 | ප්‍රධාන කෘෂි විද්‍යාඥ (බීජ තාක්ෂණය) |
| 5 | ප්‍රධාන කෘෂි විශේෂඥ | 5 | 5.1 | ප්‍රධාන කෘෂි විශේෂඥ (කෘෂිකර්ම සංනිවේදන) | කෘෂි සංවර්ධන |
| 5.2 | ප්‍රධාන කෘෂි විශේෂඥ (කෘෂිකර්ම ව්‍යාප්ති) |
| 5.3 | ප්‍රධාන කෘෂි විශේෂඥ (එළවළු හා අල භෝග) |
| 5.4 | ප්‍රධාන කෘෂි විශේෂඥ (ආහාර තාක්ෂණය හා ‍පෝෂණ) |
| 5.5 | ප්‍රධාන කෘෂි විශේෂඥ (මී මැසි පාලන) |
| 6 | අතිරේක අධ්‍යක්ෂ | 12 | 6.1 | අතිරේක අධ්‍යක්ෂ (සංවර්ධන) | කෘෂි සංවර්ධන |
| 6.2 | අතිරේක අධ්‍යක්ෂ (තොරතුරු හා සංනිවේදන) |
| 6.3 | අතිරේක අධ්‍යක්ෂ (විභාග) |
| 6.4 | අතිරේක අධ්‍යක්ෂ (පුහුණු) |
| 6.5 | අතිරේක අධ්‍යක්ෂ (අධ්‍යාපන) |
| 6.6 | අතිරේක අධ්‍යක්ෂ (එළවළු බීජ හා රෝපණ ද්‍රව්‍ය) |
| 6.7 | අතිරේක අධ්‍යක්ෂ (බීජ අර්තාපල්) |
| 6.8 | අතිරේක අධ්‍යක්ෂ (වී පර්යේෂණ හා සංවර්ධන) | කෘෂි පර්යේෂණ |
| 6.9 | අතිරේක අධ්‍යක්ෂ (ක්ෂේත්‍ර භෝග පර්යේෂණ හා සංවර්ධන) |
| 6.10 | අතිරේක අධ්‍යක්ෂ (සමාජ ආර්ථික හා සැලසුම්) | කෘෂි ආර්ථික විද්‍යා |
| 6.11 | අතිරේක අධ්‍යක්ෂ (ස්වාභාවික සම්පත් කළමනාකරණ) | කෘෂි සංවර්ධන හෝ කෘෂි පර්යේෂණ |
| 6.12 | අතිරේක අධ්‍යක්ෂ (ප්‍රගති මෙහෙයුම් හා ඇගයීම්) | කෘෂි සංවර්ධන හෝ කෘෂි ආර්ථික විද්‍යා |

04. ශ්‍රී ලංකා කෘෂිකාර්මික සේවයේ I ශ්‍රේණියට අයත් තනතුරු සඳහා තෝරා ගැනීමට රාජ්‍ය සේවා කොමිෂන් සභාව විසින් අනුමත කර ඇති තෝරා ගැනීමේ පරිපාටි වල පිටපත් මේ සමඟ අමුණා එවා ඇති අතර, එම ලකුණු පරිපාටිය පිළිබඳ විස්තර එම පරිපාටි වල සඳහන් කර ඇත.

05. නිලධාරියෙකුගේ මනාපය පරිදි ශ්‍රී ලංකා කෘෂිකාර්මික සේවයේ I ශ්‍රේණියේ පුරප්පාඩු තනතුරු වලට අයදුම් කිරීමේ අවස්ථාව හිමි වන අතර, මෙසේ අයදුම් කරන තනතුරු පිළිබඳ මනාපය , අනුපිළිවෙලින් අයදුම්පතේ අදාල ස්ථානයේ සටහන් කල යුතු වේ. එහි දී තමන්ගේ අභිමතය පරිදි ප්‍රමුඛතා අනුපිළිවෙල තෝරා ගත යුතු අතර, ඉහළ මනාපයක් පළ කර ඇති තනතුරක් සඳහා තෝරා ගනු ලැබුවහොත් ඉන් පසු මනාපය පළ කර ඇති තනතුරක් සඳහා කිසිසේත්ම සලකා නොබලන බව අවධාරණය කරමි. තව ද තෝරාගනු ලබන තනතුර සඳහා පත්වීම් සිදු කරනු ලබන්නේ එම තනතුර සඳහා සම්මුඛ පරීක්ෂණය පවත්වන ලද දින සිට ක්‍රියාත්මක වන පරිදි බව ද සඳහන් කරමි.

06. අයදුම්කරුවන් විසින් සම්පූර්ණ කර එවිය යුතු අයදුම්පත්‍රයේ ආදර්ශ ආකෘතියක් මේ සමඟ අමුණා එවා ඇති අතර, මෙම අයදුම්පත් භාර ගැනීමේ අවසාන දිනය 2021.01.29 වේ. ඉදිරිපත් කරනු ලබන අයදුම්පත් අදාල ඒකක ප්‍රධානියාගේ හා දෙපාර්තමේන්තු ප්‍රධානියාගේ නිර්දේශය සහිතව අයදුම්පත් භාර ගැනීමේ අවසන් දිනට හෝ ඊට පෙර “ලේකම්, කෘෂිකර්ම අමාත්‍යාංශය, 80/5, “ගොවිජන මන්දිරය”, රජමල්වත්ත පටුමග, බත්තරමුල්ල” යන ලිපිනයට ලියාපදිංචි තැපෑලෙන් යොමු කල යුතුවේ. මේ සම්බන්ධයෙන් ඔබ ආයතනය/ මධ්‍යස්ථානය/ඒකකය යටතේ සේවයේ නියුතු ශ්‍රී ලංකා කෘෂිකාර්මික සේවයේ I ශ්‍රේණියේ සියළුම නිලධාරීන් දැනුවත් කරන ලෙස කාරුණිකව දන්වා සිටිමි.

රාජ්‍ය සේවා කොමිෂන් සභාවේ නියමය පරිදි,

**සුමේධ පෙරේරා ඩබ්ඩබ්වි ආර්ඩබ්පි ආර්එස්පි යුඑස්පි එන්ඩියු,**

**මේජර් ජනරාල් ( විශ්‍රාමික ),**

ලේකම්,

කෘෂිකර්ම අමාත්‍යාංශය